《退食偶书》
明代·杨旦

燕居如此亦佳哉，地湿莎青绝点埃。片席且移花底坐，清风时傍竹间来。

滥叨厚禄颜空汗，斜倚晴窗句谩裁。最是暮春天气好，公庭吏散独徘徊。

作者简介：福建建安人，字晋叔，号偲庵。杨荣曾孙。弘治三年进士。历官太常卿，正德间忤刘瑾，谪知温州。有政绩。瑾诛，累擢至户部侍郎，南京吏部尚书。以反对张璁、桂萼骤进用，为给事中陈洸所劾。勒令致仕。